มาตรการกระตุ้นอสังหาฯหนุน SET สัปดาห์หน้าไปต่อ
บล.โนมูระ พัฒนสิน มองแนวโน้มการลงทุนในสัปดาห์หน้าเชื่อว่าตลาดมีโอกาสที่จะฟื้นตัวต่อได้ โดยมีแรงหนุนจากมาตรการกระตุ้นอสังหาริมทรัพย์ที่จะเข้าคณะรัฐมนตรี (ครม.) ในวันอังคารหน้า พร้อมให้แนวรับ 1,400-1,390 จุด ส่วนแนวต้าน 1,425-1,442 จุด
9 ต.ค. 2558

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยถึงตลาดหุ้นไทยวันนี้ (9 ต.ค.) ปรับตัวขึ้นในทิศทางเดียวกับตลาดภูมิภาคที่ต่างอยู่ในแดนบวกเฉลี่ย 1.2%  อันเป็นผลจากทิศทาง Fund Flow ที่ไหลเข้ามาในตลาดเอเชีย รวมถึงตลาดหุ้นไทยด้วย
สังเกตุได้ว่าเงินบาทได้แข็งค่าขึ้นมาที่ 35.49 บาท/ดอลลาร์สหรัฐฯ จากเมื่อวานนี้ที่อยู่ 35.99 บาท/ดอลลาร์สหรัฐฯ ทำให้นักลงทุนมองเห็นสัญญาณ Flow ไหลเข้า เป็นผลจากเศรษฐกิจที่ชะลอตัวใน Emerging Market และจีน ทำให้ธนาคารกลางสหรัฐฯ (FED) กังวลว่าจะกดดันเศรษฐกิจโลก จึงทำให้การปรับขึ้นอัตราดอกเบี้ยของสหรัฐฯต้องเลื่อนออกไป
แนวโน้มการลงทุนในสัปดาห์หน้าเชื่อว่าตลาดมีโอกาสที่จะฟื้นตัวต่อได้ โดยมีแรงหนุนจากมาตรการกระตุ้นอสังหาริมทรัพย์ที่จะเข้าคณะรัฐมนตรี (ครม.) ในวันอังคารหน้า พร้อมให้แนวรับ 1,400-1,390 จุด ส่วนแนวต้าน 1,425-1,442 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 5.65 บาท ไม่เปลี่ยนแปลง
KBANK ปิดที่ 184.50 บาท เพิ่มขึ้น 6.00 บาท
TRUE ปิดที่ 10.40 บาท เพิ่มขึ้น 0.45 บาท
PTT ปิดที่ 272.00 บาท เพิ่มขึ้น 6.00 บาท
PTTEP ปิดที่ 76.75 บาท เพิ่มขึ้น 2.00 บาท
 
ที่มา: สำนักข่าวอินโฟเควสท์